《汉郊祀歌二十首 其十一 天马之二》
明代·王世贞

天马徕，来中国。超虚无，蹑恍忽。天马徕，归有道。飞而黄，服余皂。

天马徕，谁攻尔。造不足，虞刘累。天马徕，迅若禽。咈一窍，万马喑。

天马徕，出阴山。六骡死，金人还。天马徕，余与女。踰昆崙，谒王母。

作者简介：王世贞（1526年－1590年）字元美，号凤洲，又号弇州山人，汉族，太仓（今江苏太仓）人，明代文学家、史学家。“后七子”领袖之一。官刑部主事，累官刑部尚书，移疾归，卒赠太子少保。好为古诗文，始于李攀龙主文盟，攀龙死，独主文坛二十年。有《弇山堂别集》、《嘉靖以来首辅传》、《觚不觚录》、《弇州山人四部稿》等。